Mikael K

Mikael K alias Mikael Ryberg Kristensen (født 26. august 1964 i Aalborg) er en dansk sangskriver, sanger og musiker.

Mikael K har siden 2002 udgivet 6 albums. De 4 første under navnet Klondyke og de seneste 2 som Mikael K & Klondyke.

Mikael K er en "særdeles ekspressiv sanger og som sangskriver har han noget på hjertet, en vaskeægte historiefortæller med et godt øje til livet". Anmeldelse i Information okt. 2011

Karriere 
Mikael K dannede i 2000 bandet Klondyke. På daværende tidspunkt boede Mikael K på Vesterbro i København. Her påbegyndte han for egen regning indspilningen af et debutalbum i januar 2001. Indspilningerne foregik i trommeslageren Per Langes studie i krypten i en nedlagt kirke på Nørrebro. (Det, der i dag hedder Litteraturhaus) Oktober samme år blev musikken afsat til pladeselskabet Bonnier Amigo, og måneden efter kom Klondyke med i DR’s talentplatform Karrierekanonen, som efter nytår gav en del airplay på både P3 og P4 af singlen ’Sæbepulver Johnny’. April samme år deltog Klondyke i Spot 08-festivallen, som optakt til udgivelsen 15. april af det selvproducerede debutalbum ’Guld’. Anmeldelserne var overstrømmende ens i deres lovprisning i det, der blev hørt som et nyt dansk guldfund i rockens ørken af middelmådighed. ”Klondykes debut er noget så underligt som en både meget moderne og gammeldags dansk plade. Den er helt speciel. Dan Turéll ville have nydt den, ” skrev Politiken fx (Dansk Rock Leksikon 2002/Politikens Håndbøger s. 260 ) Mikael K blev tilbage i 1980erne kaldt ’stinkende talentfuld’ af talentspejderen Jan Degner fra pladeselskabet CBS. Dengang i 1980erne dannede Mikael K sammen med tre skolekammerater bandet Boobs. De startede sammen Boobs i det frodige musikmiljø omkring Thulevejens Ungdomsklub i Aalborg. Gruppen blev et godt lokalt navn og inspirerede andre amatørgrupper i Nordjylland. Den vandt i juni 1983 en ’Battle Of The Bands’ i Valencia i København og kvalificerede sig til den skandinaviske finale på Gröna Lund i Stockholm. Bandet blev landskendt, da det nytårsaften 1984 spillede på TV i Eldorado. (Dansk Rock Leksikon 2002/Politikens Håndbøger s. 261) Gruppen spillede på den 12. Verdensungdomsfestival i Moskva i 1985. I sangen 'Einar (Cirkusdirektøren)' fra albummet Sange fra Nord (2014) synger Mikael K om oplevelsen ved åbningsceremonien på det Olympiske Stadion, hvor cirkusgøgleren Einar Trie går på stylter foran præsident Gorbatjov. Boobs optrådte endvidere på Roskilde Festival samme år.

Diskografi 
Albums 
 2002: Guld (Som del af Klondyke)
 2003: Lille Vampyr (Som del af Klondyke)
 2006: Verdensmand (Som del af Klondyke)
 2008: Dejlig Dum (Som del af Klondyke)
 2010: Guldgravernes Opsamlingsheat (Som del af Klondyke)
 2011: Udkantsland (Sange Fra Skæve Danmark Vol. 1) (Som del af Klondyke)
 2014: Sange fra Nord (Som del af Klondyke)

Compilations: 

Bæreklang – Klondyke medvirker med sangen Fra Bagdad Til Ground Zero    

Værsgo 2 – Klondyke medvirker med sangen Guleroden Værsgo_2  

De Største Er De Små - Sange Til Anker – Klondyke medvirker med sangen Friheden Flyver     

Hjemstavn – Mikael K medvirker med sangen B 52     

Guldgravernes Opsamlingsheat – Klondyke best of (20 sange)    

Woody på dansk - Mikael K medvirker med sangen Ubuden gæst

Priser 
2007

Modtager af Danmarks Radios P4-pris 2007 

Modtager af Björn Afzelius Prisen 2008 

2011

Modtager af Gelsted-Kirk-Scherfig-Prisen 2011

2012

Modtager af DANISH MUSIC AWARD FOLK som Årets Autor (sangskriver) 2012

2014

Nomineret til DANISH MUSIC AWARD FOLK 2014 som: Årets Sangskriver (Mikael K) / Årets Udgivelse (SANGE FRA NORD) Årets Traditionspris (Mikael K)

Artikler 
2002

Kom, Kom til Klondyke i Information 

2008

Samarbejde mellem Mikael K og Thomas Blachman: Bonderøven møder Blachman i Ekstra Bladet

Anmeldelser 
2002

Guld ved regnbuens endestation af Klaus Lynggaard i Information  

2011

Stemmer i det fjerne af Klaus Lynggard i Information

Noter

Musikere fra Danmark

Personer fra Aalborg